Borgarráð hefur samþykkt að auglýsa nýtt deiliskipulag fyrir Hlemm og nágrenni . Meðal nýmæla er að í framtíðinni verður ekki hæga að aka niður Laugaveg við Hlemm . Bílarnir víkja „ til að auka rými og aðgengi fyrir virka ferðamáta ( gangandi og hjólandi m.a. ) , “ eins og það er orðað í kynningu Reykjavíkurborgar . Reykjavíkurborg efndi í lok árs 2017 til hugmyndaleitar Hlemmsvæðisins . Þremur arkitektastofum var boðið að taka þátt í verkefninu , sem fólst í því að ímynda sér Hlemm framtíðarinnar . Stofurnar skiluðu tillögum sínum í apríl 2018 . Athygli vakti að í öllum þremur tillögunum var ekki gert ráð fyrir akstri bíla niður Laugaveg við Hlemm , eins og verið hafði í áratugi . Reykjavíkurborg upplýsti á þessum tímapunkti að engin ákvörðun hafi verið tekin um það í borgarkerfinu að breyta samgönguskipulagi við Hlemm og nágrenni . Framtíðarskipulag umferðarmála yrði útfæst í vinnu við nýtt deiliskipulag . Tillögur arkitektastofanna Mandaworks og DLD voru valdar til áframhaldandi þróunarvinnu við Hlemm fyrir endurhönnun svæðisins og gerð nýs deiliskipulags , að því er fram kemur í umfjöllun um þessi áform í Morgunblaðinu í dag .